A bolíviai válogatott első mérkőzését 1926. október 12-én játszotta Chile ellen. A találkozót az 1926-os Dél-amerikai bajnokságon rendezték, amit a chileiek nyerték 7–1-re. Bolívia egyike volt az 1930-as világbajnokság résztvevőinek, melynek Uruguay adott otthont. A 2. csoportba kerültek Brazília és Jugoszlávia mellé. Mindkét mérkőzésüket 4–0-ra veszítették el, előbb a jugoszlávoktól az Estadio Gran Parque Centralban, majd a braziloktól az Estadio Centenarióban. A jugoszlávok elleni mérkőzés után sokáig nem találkoztak európai ellenféllel, legközelebb csak 1972-ben, ugyancsak Jugoszláviával játszottak. Az 1950-es világbajnokságra azután jutottak ki, hogy Argentína visszalépett a selejtezőktől. Arra a tornára, amikor három csapat is visszalépett az indulástól, így Bolívia Uruguayjal került egy kéttagú csoportba. Az egyetlen mérkőzésüket az Estádio Independênciában, Belo Horizonteban 8–0-ra elveszítették.